สรุปผลการปฏิบัติราชการของคณะรัฐมนตรี ในพื้นที่กลุ่มจังหวัดภาคกลางตอนล่าง 1

**กระทรวงพลังงาน**

**รัฐมนตรีว่าการกระทรวงพลังงาน**

**ตรวจราชการ ในวันที่ 26 ตุลาคม 2562 ณ ต. ท่ามะขาม อ. เมือง จ. กาญจนบุรี**

**เรื่อง ศูนย์พัฒนาเทคโนโลยีการเกษตรและพลังงานทางเลือก**

1. **สรุปสาระสำคัญการตรวจราชการ**

* รมว.พน. ได้ลงพื้นที่ ศูนย์พัฒนาเทคโนโลยีการเกษตรและพลังงานทางเลือก ที่เป็นหนึ่งในรูปแบบที่มีการประยุกต์ใช้พลังงานแบบผสมผสานเพื่อลดต้นทุนการผลิตของกลุ่มวิสาหกิจชุมชน
* รมว.พน. ได้รับฟังแนวคิด การพัฒนาของพื้นที่ พร้อมทั้งแลกเปลี่ยนความคิดเห็น กับนางทิวาพร ศรีวรกุล ที่เป็นผู้ร่วมก่อตั้งศูนย์ฯ และผู้ที่เกี่ยวข้อง เช่น อาสาสมัครพลังงาน และชาวบ้านในพื้นที่ โดยมีการบริหารทั้งระบบให้ชุมชนมีส่วนร่วม ดังนี้

1. แปลงเกษตรปลอดสารพิษ (ใช้น้ำจากระบบสูบน้ำพลังงานแสงอาทิตย์) ปลูกผักในพื้นที่ศูนย์ฯ และรับซื้อผักปลอดสารพิษจากชาวบ้าน นำมาตัดแต่งส่งโรงพยาบาลในจังหวัด เป็นการเพิ่มรายได้ให้ชาวบ้านและสร้างมูลค่าเพิ่มสินค้า
2. การใช้แผงโซลาร์เซลล์ในการผลิตไฟฟ้าเพื่อจ่ายไฟฟ้าเข้าระบบทำความเย็นสำหรับการถนอมผัก
3. การผลิตน้ำแข็งจากระบบไฟฟ้าพลังงานแสงอาทิตย์ โดยราคาตลาดอยู่ที่ 5 บาท/กิโลกรัม แต่ที่ศูนย์ฯ ขาย 2 บาท/กิโลกรัม ซึ่งช่วยลดรายจ่ายประชาชน น้ำแข็งส่วนหนึ่งถูกใช้ในร้านกาแฟภายในศูนย์ฯ
4. การผลิตดินเผาโดยใช้น้ำมันจากพลาสติก ซึ่งน้ำมันจากพลาสติกถูกนำมาเป็นเชื้อเพลิงในการเผาเครื่องปั้นดินเผา
5. โครงการผลิตน้ำมันจากพลาสติก ขายราคาถูกเพื่อใช้เป็นเชื้อเพลิงในการเผาศพในวัด ซึ่งช่วยลดปริมาณการใช้เชื้อเพลิงฟอสซิลในการเผา และเป็นการทำบุญจากการบริจาคพลาสติกของประชาชน

* ศูนย์พัฒนาเทคโนโลยีการเกษตรและพลังงานทางเลือกเป็นหนึ่งในโมเดลความสำเร็จที่ประยุกต์ใช้พลังงานแบบผสมผสานเพื่อลดต้นทุนการผลิตของกลุ่มวิสาหกิจชุมชน ซึ่งกระทรวงพลังงานเล็งเห็นความสำคัญของศูนย์ฯ ที่มีโอกาสในการต่อยอดพัฒนาเป็นโรงไฟฟ้าชุมชนต้นแบบได้ เพราะมีประสบการณ์ในการใช้เชื้อเพลิงแบบผสมผสานหลายเชื้อเพลิงอยู่แล้ว ซึ่งจะทำให้ชุมชนมีส่วนร่วมในการผลิต ใช้ และจำหน่ายไฟฟ้าเพื่อใช้ประโยชน์ในการประกอบกิจการในพื้นที่ของตนเองอย่างยั่งยืน

1. **ความเห็น/ข้อเสนอแนะ และข้อสั่งการของรัฐมนตรี**
   * 1. กระทรวงพลังงานอยู่ระหว่างการหารือกับบริษัท ปตท. จำกัด (มหาชน) ในการนำพลังงานมาใช้ให้เกิดประโยชน์สูงสุด และช่วยแก้ไขปัญหาราคาสินค้า และการจัดเก็บพืชผลทางการเกษตรให้ยาวนานขึ้น
     2. รมว.พน. จะเชิญ นพ. พลเดช ปิ่นประทีป สมาชิกวุฒิสภา ซึ่งทำงานด้านเศรษฐกิจฐานราก มาศึกษารูปแบบการทำให้ประชาชนเข้าถึงพลังงาน มาแลกเปลี่ยนความรู้แนวทางการพัฒนาให้กับผู้บริหารกระทรวงพลังงานเพื่อขยายผลต่อไป

**ผู้สรุปข้อมูล**

นายวรนล จันทร์ศิริ นักวิเคราะห์นโยบายและแผนชำนาญการพิเศษ กองยุทธศาสตร์และแผนงาน สำนักงานปลัดกระทรวงพลังงาน โทรศัพท์ 08 4636 9959 อีเมล woranon.chansiri@gmail.com